AksaraLLM/aksara-bahasa-daerah-v1 huggingface dataset:
Pura Besakih (aksara Bali: ᬧᬸᬭ​ᬩᭂᬲᬓᬶᬄ) inggih punika pinaka puser purané ring Bali. Pura Besakih punika silih tunggil pura Sad Kahyangan ring Bali. Pura punika magenah ring bongkol Gunung Agung, Désa Besakih, Kecamatan Rendang, Kabupatèn Karangasem. Para sameton Hindu Bali tan lali pedek tangkil ri nuju piodalan miwah pangusaban ring Pura Besakih.

Pura Besakih pinaka pura pinih ageng ring Bali saha madué palebahan kirang langkung tiga likur. Yening rereh saking kota Denpasar dohnyané nem dasa kilometer, pamarginé nglintang kota Gianyar miwah Klungkung. Saking kota Klungkung ngalerang malih kalih likur kilometer. Pura Besakih punika pinaka puser purané ring Bali, makagenah nyiwi Ida Sang Hyang Widhi. Pamucuk genahé tan seos wantah Pura Panataran Agung. Genah natar purané mapanta-panta wénten pitung panta makalambang sapta patala. Pujawali ring Pura Panataran Agung kamargiang nyabran rahinan Purnama Kapat. Ring Panataran Agung wénten Padma Tiga pinaka linggih Ida Sang Hyang Tri Purusa utawai Sang Hyang Siwa Tiga minakadi Batara Siwa, Sadasiwa, miwah Parama Siwa.

Sajaba punika, nyabran rahinan Purnama Kadasa kawéntenang pujawali sané kawastanin pujawali Batara Turun Kabeh. Ri tatkala punika makasami umat Hinduné patutu pedek tangkil ngaturang pangubakti. Sajaba punika, satunggil dasa warsa taler kawéntenang pangaci sané kabaos Tawur Panca Walikrama. Yening sampun satus warsa kawéntenang malih Tawur Eka Dasa Rudra. Tawur Eka Dasa Rudra sané pinih untat sampun kamargiang duk Tileming Cetra Isaka warsa 1900, tanggal masehi 28 Maret 1979.

Sadurung ngranjing ka Panataran Agung Besakih, ring jabaan wénten wangunan anyar sané mawasta Mandapa Kesari Warmadewa, genah pasamuan agama minakadi pasamuan agung miwah mahasabha Hindu Dharma. Ring asapunapiné taler kanggén genah mararian sarwi nabdabang raga jagi pedek tangkil ka pura. Wewangunan pura Besakih sané ageng tur unik prasida pinaka silih tunggil objek wisata budaya ring Bali sané akeh katuju antuk para wisatané. Sajaba punika, genah Pura Besakih punika wiakti kalintang ngangobin sang ngatonang. Ri kala terang baskarané nenten kaliputantuk sayong, katon Gunung Agungé, gunung sané pinih luhur ring Bali, kakayonan madianing gunung katon gadang lom ngulangunin pesan. Yening macecingak saking ngawewehin kaasriannyané, sané prasida nudut kayung para turisé rauh ka Besakih. Katahmalih yéning baosang indik kautamannyané tan samen ring jagaté. Makasami umat Hinduné nenten purun lempas, mautsaha pedek tangkil ri nuju pujawali utawi pangusaban ring Pura Besakih.

Galeri

Pustaka

Bali
Besakih
Pura ring Bali
Pura Goa Lawah inggih punika silih tunggil pura sané magenah ring Désa Pesinggahan, Kecamatan Dawan, Kabupatén Klungkung , Bali. Pura Goa Lawah kacihyanang antuk kawéntenan goa tur manados sarang lelawah ring tengahnyané. Pura punika taler silih tunggil genah paperangan Kusamba utawi Puputan Klungkung sané kaadegang olih Déwa Agung Istri Kanya. Pura Goa Lawah rumasuk silih tunggil Pura Sad Kahyangan sané wénten ring Bali.

Manut saking Lontar Dwijéndra Tatwa, sané nyaritayang indik pamargin Dang Hyang Nirartha saking Gélgél nuju Kusamba. Ida nénten masandekan nanging nglanturang pamargi nuju Goa Lawah. Drika Dang Hyang Nirartha nyingakin gunung sané becik pisan tur wewidangan nusané. Ritatkala ngranjing ka tengah goané, Ida nyingakin lelawah akéh pisan tur ring puncuk gunung goané wénten bunga pakebiah-biah sané aas mawinan kesiran angin. Raris ida angob miwah kalangen turmaning ngwangun padmasana irika. Sasampun wénten pura, dumunan karawat olih Gusti Batan Waringin antuk pawarah-warah saking Ida Penataran. Ida Penataran wantah putran pemangku ring Pura Besakih Ida Tulus Dewa. Ida nuturang yéning sujatinnyané Pura Goa Lawah sareng Pura Besakih mapaiketan. Pura Goa Lawah inggihnyané genah pamedalan Ida Hyang Bhatara Basukih saking gunung Agung ri tatkala jagi masucian ring pasih. Ngantos mangkin, sané kasungsung ring Pura Goa Lawah inggih punika Déwa Mahéswara sareng Sang Hyang Basukih. Pura punika taler pinaka genah utama upakara nyegara-gunung.

Galeri

Pustaka

Cingak malih 

 Lelintihan Bali
 Hinduisme ring Indonésia

Wacen luwih akeh 
 
 
 
 
 

Goa Lawah
Pura Maospahit inggih punika pura ring Bali sané magenah ring Kota Dénpasar, Bali. Pura punika kasub mawinan arsitékturnyané sané khas saking Majapahit, nénten saking Bali. Cihnanyané nganggén bata abang polos miwah nénten wénten ukirannyané. Punika mawinan pura punika mawasta Maospahit. Pura Maospahit inggih punika pura sisya ring Bali sané kawangun antuk konsép Panca Mandala. Ring konsép punika, genah pinih suci ring purané wénten ring madya, nénten nuju giriné.

Babad pura Maospahit kasurat ring Babad Wongayah Dalem, prasasti sané nyritayang babad Sri Kebo Iwa, arsiték Bali. Sri Kebo Iwa ngwangun palinggih mawasta Candi Raras Maospahit ring warsa 1200 Saka, utawi warsa 1278 Masehi. Rahinané mangkin Candi Raras Maospahit kantun wénten pinaka bayuhan ring Pura Maospahit.

Pustaka

Pura Maospahit
Pura Maospahit
Pura Payogan Agung inggih punika Pura Kahyangan Jagat sané magenah ring Désa Pakraman Ketéwél, Kecamatan Sukawati, Kabupatén Gianyar.

Manut saking Raja Purana, Pura Payogan Agung miwah prasasti ring Griya Jaya Purna Rangkan Ketéwél, kabaosang indik Pura Payogan Agung punika stanan Sang Hyang Pasupati sané kasengguh Ida Bhatara Hyang Murtining Jagat. Pura Payogan Agung punika ngranjing ring silih tunggil pura kuno sané wénten ring Bali, kacihnayang olih kawéntenan Lingga Yoni, miwah Patung Siwa Mahadéwa. Sadurung kawastanin Pura Payogan Agung, Pura punika mawasta Kahyangan Joran Agung, Kahyangan Puseh Joran Agung, miwah Kahyangan Payogan Siwa Agung. Pura punika kawangun olih Ida Hyang Pasupati miwah Para Déwata ring Gunung Seméru, sané kaanggén genah paruman ri tatkala nglawan I Kala Surya.

Pustaka 

Payogan Agung Ketéwél
Pura ring Bali
Pura Penataran Agung Lempuyang inggih punika pura sané magenah ring léréng Gunung Lempuyang ring Karangasem, Bali. Pura Agung Lempuyang kabaosang pahpahan saking kompléks pura sané wénten ring Gunung Lempuyang. Pura-pura sané wénten ring Gunung Lempuyang kawakilang antuk pura sané pinih tegeh inggih punika pura ring puncak Gunung Lempuyang.

Pura Lempuyang Luhur inggih punika silih tunggil pura Sad Kahyangan Jagad utawi "nem genah suci ring jagaté" genah suci ngaturang bhakti. Kelompok pura iriki taler kadadosang kelompok pura di Bali sané kasub kawastanin Pura Kahyangan Padma Bhuwana. Makejang pura ring Pura Kahyangan Padma Bhuwana nunjukang kutus arah mata angin. Pura Lempuyang nunjukang arah kangin tur warna putih, sané kasimbolang ring Bali inggih punika genah Déwa Iswara.

Galeri

Pustaka

Penataran Agung Lempuyang
Pura Petitenget inggih punika silih tunggil Pura sané wénten ring Pulo Baliné. Pura Petitenget magenah ring Banjar Batu Belig, Désa Kerobokan Kelod, Kecamatan Kuta Utara, Kabupatén Badung, Bali. Pura puniki genahnyané ring pesisir pasih Petitenget, sané biasné mawarna putih keemasan. Nyabran Buda Cemeng Merakih ring Pura Petitenget kalaksanayang odalan olih kramané. Akéh para wisatawanné sané malancaran ka pura punika, matetujon antuk motrek ri tatkala piodalan punika kalaksanayang. Nyabran piodalan punika kalaksanayang, wénten tarian sakral sané kaigelang, inggih punika Tari Télék, sané kadadosang cihna karahayuan jagaté makasami.

Pustaka
Pura Taman Ayun inggih punika Pura sané wénten ring Kecamatan Mengwi, Kabupatén Badung, Bali. Pura punika sekadi Pura Paibon utawi padarman Raja Mengwi sané kaanggén ngaturang bhakti ring leluhur saking raja-raja. Nika mawinan irika kawangun gedong paibon tur méru-méru sané kaanggén ngaturang bhakti ring para déwa ring krama kerajaan Mengwi antuk nunas karahayuan. Ring warsa 2012 UNESCO ngabaosang indik Pura Taman Ayun kadadosang kepahan saking situs warisan budaya ring jagaté. Sejarahnyané inggih punika Pura Taman Ayun kawangun ring aab ka-17 utawi kakawitin ring 1632, tur kapuputang ring warsa 1634 olih raja Kerajaan Mengwi sané mawasta I Gusti Agung Putu.

Ritatkala ngawangun kerjaanné punika, Ida kawantu olih undagi saking Banyuwangi sané mawasta Ing Khang Ghoew utawi I Kaco. Pura Taman Ayun dados pura kulawarga antuk Kerajaan Mengwi. Pura puniki kakepah dados tigang kepahan, inggih punika:
 Sané kapertama inggih punika Jaba, ring Jaba punika wénten kolam, jembatan, wantilan tur tugu yéh mancur. 
 Sané kaping kalih inggih punika wénten wangunan aling-aling Balé Pengubengan sané kahiasin olih relief Dewata Nawa Sanga, Pura Dalem Bekak tur Balai Kulkul
 Sané kaping tiga inggih punika genah sané paling tegeh tur paling suci, wénten makudang-kudang meru

Katiga kepahan Pura Taman Ayun puniki kadadosang cihna tiga tingkat kosmologi jagaté. Henk Schulte Nordholt nyuratang buku sané mamurda "Negara Mengwi" indik Taman Ayun kabecikang ring warsa 1750 olih undagi sané mawasta Hobin Ho. Pura Taman Ayun wénten ring acara televisi "Around the World in 80 Gardens".

Pustaka 

Taman Ayun
Pura Taman Mumbul inggih punika silih tunggil pura sané wénten ring Bali. Pura Taman Mumbul magenah ring Désa Sangéh, Kecamatan Abiansemal, Kabupatén Badung, Bali. Ring pura puniki wénten pancoran sané kawastanin Pancoran Solas sané kaanggén malukat. Makasia pancoran punika pinaka simbol Déwata Nawa Sanga, sané kaping kalih pinaka simbol Déwi Gangga miwah Déwi Saraswati. Pura puniki kaanggén genah mabakti olih krama Bali ring wawidangan pura miwah krama Bali sané jagi nangkil. Ring jaba pura Taman Mumbul wénten danu sané kaanggén objék wisata tur genah anaké mamancing. Ring danu punika makéh wénten bé sané mawarna-warni tur ngulangunin.

Pustaka

Pura
Pura Tirta Empul inggih punika silih tunggil pura sané magenah ring tangahing pulo Baline, ring Désa Manukaya, Kecamatan Tampaksiring, kabupatén Gianyar, sané kasub ring krama Baliné krana yéh sucinyanné. 

Pura Tirta Empul kawangun miwah kakelilingin olih mata air sané ageng ring abad 926 M ri kala wangsa Warmadéwa. Wastan pura punika mawit saking sumber mata air inggih punika Tirta Empul. Mata air punika saking tukad Pakerisan. Pura Tirta Empul kakepah dados tatiga inggih punika Jaba Pura, Jaba Tengah, tur Jeroan. Ring jaba tengah wénten kalih kolam kasarengin antuk telungdasa pancuran sané kawastanin Pengelukatan, Pebersihan, miwah Sudamala taler Pancuran Cetik. Pura niki kawangun antuk Dewa Wisnu.

Kacritayang Raja Mayadénawa nénten patut mamerintah krama Baliné, tur nénten ngadadosang krama Baliné ngalaksanayang upacara agama antuk nunas kerahayuan ring jagaté. Nika mawinan para déwa, sané kapimpin olih Bhatara Indra nyerang Mayadénawa. Mayadénawa kalah lantas malaib kanti ring kaja Désa Tampak Siring. Nganggon kesaktiannyané Ida ngranayang wénten mata air sané misi racun, nika mawinan pasukan Bhatara Indra sané nginem yeh punika padem. Selanturnyané Bhatara Indra nuncebang tombaknyané tur medal yéh saking tanahé. Yéh punika kaanggén kamercikang ring para déwa sané keni racun punika, lantas para déwa punika idup malih.

Galeri

Pustaka 

Tirta Empul
Pura Luhur Uluwatu inggih punika silih tunggil pura Sad Kahyangan ring Bali. Pura niki magenah ring Désa Pecatu, Kecamatan Kuta Selatan, Kabupatén Badung.

Manut genahnyané dewata nawasanga sané kapuja drika inggih punika Dewa Rudra. Pujawali ring Pura Uluwatu duk Anggara Kasih wuku Medangsia nem bulan apisan. Mangkin pura puniki taler kaanggén genah pariwisata sané sampun kaloktah ngantos ka dura negara. Nuju sanja wénten igel-igelan kecak ring jaba pura miwah tamunné prasida nyingakin pasih uli baduur tebing.

Pustaka 

Uluwatu
Uluwatu
Pura ring Badung
Putri Marino () inggih punika artis Indonésia sané embas ring Denpasar, Bali, 4 Agustus 1993, tur mangkin mayusa 26 tiban. Ida embas saking aji sané mawasta Franseco Marino miwah biang sané mawasta Marianna Rupadmi,  inggih punika aktris miwah pengeter acara saking Indonésia. Putri marino madué rabi sané mawasta Chicco Jerikho, mangkin Putri Marino sampun madué oka sané mawasta Surinala Carolina Jarumilllnd.

Putri Marino kasub ring silih tunggil pengeter acara ring siaran "My Trip My Adventure" ring Trans TV.  Ring warsa 2017, ida ngawitin ring dunia seni pragina ring film sané mamurda “Posesif”,  ida taler polih penghargaan Piala Citra dados aktris sané pinih becik,  punika mawinan ida aktris kaping kalih ring sejarah perfilman ring Indonésia sané ngamolihang (méménangkan) Piala Citra punika antuk film perdananyané sasampun Christiné Hakim ring warsa 1974 antuk film “Cinta Pertama”.

Filmografi

Pilem

Televisi

Nominasi miwah penghargaan

Pustaka 

Putri Marino
Pemeran perempuan Indonésia
Éropa-Indonésia
Italia-Indonésia
Pythagoras saking Samos (k.l. 570 – k.l. 495 SM) inggih punika filosof Yunani kuna miwah sang san'e ngaryanin Pythagoréanisme. Ajahannyané dados kasub pisan ring Magna Graecia. Filosofi Plato, Aristotélés miwah filosof Wetan akéh kena panglimbak saking manah-manah Pythagoras. I raga nénten akéh uning indik kauripannyané. Pythagoras inggih punika putranyané Mnésarkhus, sané mawit saking nusa Samos. Nénten wénten sané uning  ring dija Pythagoras masekolah, sakéwala kauningin yéning duk warsa 530 SM Ida magingsir ka Kroton, genah Ida makarya sekolah. Ring sekolahé punika siswa-siswa patut urip ring jeroning sekaa sané cakupang, singid, tur polos; umpamanyané dané nénten dados ngajeng makudang-kudang ajengan, minab daging.

Ajahan Pythagoras sané pinih kasuh inggih punika metempsychosis, utawi transmigrasi atman, inggihnyané manah yéning atman nénten padem tur sasampun raga padem, atman ngranjing raga anyar. Ida naler makarya téori musik univérsal, inggihnyané Ida gugu yéning planét-planét nggantos genahné manut rumus-rumus matématika; mawinan punika planét-planét masuara minakadi musik.

Pustaka

P
Pémpék wiadin empék-empék inggih punika silih tunggil ajengan saking Sumatera Kelod utamannyané saking wewidangan Palémbang.  Ajengan punika malakar saking ulam, bé sané kagiling ngantos dekdek sareng campuhan tepung kanji taler kaadungan sareng taluh miwah kesuna sané sampun kaalusang, tur tasik miwah basa penyedap. Manut saking lelintihannyané, ajengan pémpék kauningin ngranjing ka Palémbang sinarengan sareng sapangrauh jadma Tionghoa kirang langkung ring abad ka-16 dugas pamrintahan kantun kaadegan olih Sultan Mahmud Badaruddin II. Kruna empék-empék mawit saking apék sané madué artos 'iwa' wiadin anak lanang tua saking Tionghoa. Soroh pémpék sané pinih kasub mawasta pémpék kapal selam sané madaging taluh siap tur ajengan punika kagoreng.

Pustaka 

Pémpék
Rabindranath Tagore (7 Méi 1861 – 7 Agustus 1941) inggih punika pangawi, panyurat miwah filosof saking India. Ida ketah kauningin antuk para janané pinaka "Sang Kawiwara". Ida taler seneng nyurat, minakadi puisi, prosa, satua bawak, novel, miwah katattwan sara-sarining magama ring jagaté. Pamargin kahuripan ragané sané abot antuk nyujuh kasukerthan sané sida kapuponin antuk para janané sami ring guminé punika kasurat ring sasuratan ragané. Punika sané ngawinang ragané ngamolihang puspatha Nobél ring jagaté punika.

Pamargin Kahuripan Dané 
Rabindranath Tagore embas ring Jorasanko, Kolkata, India, 7 Méi  warsa 1861. Nami ragané akéh para janané nyengguhang Déwaning Guru. Yadiastun sakadi asapunika, ragané sumeken alep ring nampénin para janané. Ragané nyarengin Parisadha Kabrahmanan manados pangawi, pragina drama, welaka, pragina tabuh, miwah sastrawan ring Bénggala. Ragané embas ring kulawarga Brahmana saking Bénggala, inggih punika brahmana sané wénten ring Bénggala.

Pustaka

Rabindranath Tagore
Rafflesia arnoldii inggih punika tetamian parasit obligat sané ketah krana ageng pesan. Tetamian puniki kadadosang puspa sané pinih ageng ring jagaté. Puspa puniki pinih pertama kauningayang ring warsa 1818 ring hutan tropis Bengkulu, nampek ring Sungai Manna, Lubuk tapi, Kabupatén Bengkulu Selatan. Nika mawinan Bengkulu, ketah kawastanin Bumi Rafflesia. Puspa puniki kacundukang olih Dr. Joseph Arnold.

Pustaka
Rahina Banyupinaruh inggih punika rahina apisan wusan Rahina Saraswati. Banyupinaruh kalaksanayang nemonin rahina Redité Paing Wuku Sinta. Kruna Banyupinaruh mawit saking Banyu miwah Pinaruh. Banyu artosnyané toya pinaka cihna kahuripan. Pinaruh mawit saking pinih weruh artosnyané kaweruhan sané pinih utama.

Ring rahina punika krama Hindu jagat Bali nunas unteng toya kaweruhan. Banyupinaruh taler manados rahina pangawit wuku ring Bali. Wusan ngaturang sembah ring Rahina Saraswati, ring Banyupinaruh makasami krama Baliné malukat. Malukat ketahnyané kalaksayanayang sadurung suryané endag ri kala semengan nanging prasida taler ring galah tengai ngantos peteng. Malukat sané pinih becik kapuputang antuk Ida Peranda utawi pemangku. Akéh taler jadma Bali sané malukat soang-soang utawi sareng kaluwarga. Genah malukat wénten ring klebutan, campuhan, pasih, griya utawi mrajan. Banten panglukatan sané prasida kaanggén inggih punika canang sari utawi pejati satmaka atur piuning nunas toya suci. Rahina Banyupinaruh pinaka simbol nunas toya kaweruhan taler ngicalang mala utawi awidya saking manah jadmané.

Pustaka

Rahina ring Bali
Rahina Saraswati inggih punika rahina sané kalaksanayang nyabran nem sasih nemonin rahina Saniscara Umanis Wuku Watugunung. Ring rahina punika makasami krama Hindu Baliné ngaturang sembah bhakti majeng ring Déwi Saraswasti pinaka sang sané ngwetuang kaweruhan ring jagaté puniki tur kapercaya rauh ri tatkala Saniscara Watugunung.

Déwi Saraswati pinaka sakti saking Déwa Brahma kasimbolang antuk anak isteri sané kalintang ayu. Ida matangi ring ajeng bunga tunjungé. Ida taler madué wahana inggih punika angsa utawi merak. Ring gemelan tangan tengawannyané wénten veena miwah ganitri. Ring gemelan tangan kiwannyané wénten pustaka utawi kitab miwah ngemel veena. Ida pinaka simbol kaweruhan, widya miwah sastra manut ring krama Hindu Bali. Makasami buku, lontar, miwah naskah-naskah sané madaging sastra utawi ajah-ajahan sané luwih, kakaryanin banten ring Rahina Saraswati. Para sisya miwah guru ngaturang sembah ring sekolah soang-soang ri tatkala semengan. Kalanturang antuk ngayabin miwah ngetisin tirta ring buku utawi pustaka kitab sané wénten ring paumahannyané soang-soang.

Pustaka 

Rahina ring Bali
Rahina ring Indonésia
Rahina
Rangda inggih punika ratu para leak ring mitologi Bali. Rangda puniki kecritayang ketahnyané ngengkebang tur nadah anak cenik tur ngelawan Barong sané dados cihna dharma utawi kekuatan sané becik. Manut ring etimologinyané, kruna Rangda sané ketah ring Bali mawit saking basa Jawa Kuno inggih punika kruna Randa sané maarti Janda utawi Balu.. Rangda puniki kagambarang marupa aeng tur dados cihna paplajahan pangiwa. Carita sané pinih utama nyritayang indik Rangda inggih punika Calonarang. Kacritayang indik Rangda mawit saking Ratu Mahendradatta sané meneng ring Pulo Jawa ring aab ka-11. Ida kaasingang olih Raja Dharmodayana krana kapisuna sampun ngalaksanayang sihir tekén permaisuri sané kaping kalih raja punika. Manut ring legenda Ida ngewales antuk ngematiang atengan kerajaanné punika, selanturnyané kerajaanné punika kadadosang padruén Idané tur putranné Dharmodayana, inggih punika Erlangga. Rangda marupa anak luh sané mabok lantang, madué naka dawa tur mangan, layah lantang, nyonyo gedé tur lantang, muanné aeng, miwah giginnyané lantang tur mangan.

Pustaka

Mitologi Bali
Rapai Daboh inggih punika silih tunggil seni budaya sané wénten ring Nanggro Acéh. Rapai Gaboh taler kawastanin debus. Ring seni budayané puniki wénten atraksi utawi pagelaran sané ngandelang ketangkasan utawi kekuatan sang sané tampil tur kairingin antuk alunan musik rapai.

Pustaka 

Budaya
Acéh
Reiwa (basa Jepang: 令和時代) inggih punika masa babad Jepang sané mangkin. Reiwa ngawit saking tanggal 1 Méi 2019, ri kala Naruhito kadegang dados Sang Prabu Jepang sané ka-126. Sang Prabu Akihito nyéréh pinaka prabu ring tanggal 30 April raris masa Heisei sampun wusan. Manut Kamenterian Indik Dura Negara Jepang, artos kruna Reiwa punika "Kadungan Ayu" / "Harmoni Indah". Masa punika inggih masa kapertama ring babad Jepang sané ngamolihan wastan saking kakawin klasik Jepang, nénten Cino.

Pustaka 

R
Renaissance (uli basa Prancis: "lekad buin") ento masan babad Éropa, uli aab ka-14 nganti aab ka-17, ané dadi titi uli Aab Tengah ka masa modéren. Dasar intéléktual Renaissance ento vérsi humanismenné ané mawit uli konsép Roma Humanitas muah tepukin buin filosofi Yunani kuna, umpamané filosofin Protagoras ané munyi yan "jalma dadi panguwuhan makejang unduk".

R
Rendang inggih punika silih tunggil ajengan sané malakar saking bé madaging basa sané mawit saking Minangkabau. Ajengan punika ri tatkala kakaryanin, nelasang galah sané akéh, krana bé sané karatengin punika kacampuhin santen tur karatengang ngantos kuahné telas miwah kepahan béné mawarna selem.

Rendang akéh wénten ring Rumah Makan Padang. Ajengan puniki kasub ring duranegara, sakadi ring Malaysia, Filipina, Singapura, miwah Thailand. Ring genahnyané, Minangkabau ajengan punika kaaturang ri tatkala wénten acara sané penting. Ring warsa 2011 rendang kadadosang ajengan sané pinih pertama ring daftar "World's 50 Most Delicious Foods" olih CNN International.

Pustaka

Ajeng-ajengan
Rendang (aksara Bali: ᬋᬦ᭄ᬤᬂ) inggih punika Kecamatan ring Kabupatén Karangasem, Propinsi Bali, Indonésia. Kecamatan Rendang jimbarnyané 69,83 km² miwah akeh kramanyané 60.129 diri ring warsa 2016.

Pamréntahan

Wawengkon Désa/kelurahan
Kecamatan Rendang madué 6 désa, inggih punika;
 Désa Besakih
 Désa Menanga
 Désa Nongan
 Désa Pesaban
 Désa Pempatan
 Désa Rendang

Pustaka

Suratan liyané
  BPS kabupaten Karangasen
  Prodeskel Binapemdes Kemendagri 
  Website Resmi Kabupaten Karangasem

Kabupatén Karangasem
Kecamatan ring Kabupatén Karangasem
Reneuh Mundingeun  inggih punika silih tunggil upakara adat sané wénten ring Suku Sunda. Reneuh Mundingeun puniki upakara adat sané kalaksanayang ri tatkala anak istri punika mobot tur kamobotannyané punika ngranjing ring 12 bulan, sekadi munding (kebo). Tetujon upakara puniki kalaksanayang, mangda anaké istri punika prasida gelis ngembasang pianaknyané.

Pustaka
Renon (aksara Bali: ᬋᬦᭀᬦ᭄) inggih punika Kelurahan sané magenah ring wewidangan Kecamatan Dénpasar Selatan, Kota Dénpasar, Propinsi Bali, Indonésia. Ring warsa 2016, akéh kramanyané 20.774 diri. Renon kakepah dados limang banjar inggih punika: Banjar Pandé, Banjar Peken, Banjar Tengah, miwah Banjar Kaja.

Silih tunggil wewidangan sané kaloktah magenah ring Banjar Tengah sané mawasta Lapangan Niti Mandala Renon. Akéh jadma saking Bali utawi dura Bali tmiwah dura negara sané malancaran irika sadina-dina. Wénten sané olahraga, mapotrék, miwah negak-negak manten ring plataran Bajra Sandhi sané sampun kasayagayang. Lapangan puniki kakaryanin duk 1980 ri tatkala Prof. Ida Bagus Mantra manados Gubernur ring Bali.

Pamréntahan

Kalurahan 
Wewidangan Kalurahan Renon madué sia lingkungan utawi banjar dinas, inggih punika:

 Lingkungan Klod
 Lingkungan Pandé
 Lingkungan Peken
 Lingkungan Tengah
 Lingkungan Kaja

Désa Adat 
Mawit adat ring Kalurahan Renon punika kagenahin olih Désa Pakraman Renon, pahan ipun pateh sekadi pahan ring lingkungan kalurahan nyané.

Pustaka

Pranala jaba 
  [Pamrentahan Propinsi Bali
  BPS Propinsi Bali
  Situs Pamrentahan Kota Dénpasar
  BPS Kota Dénpasar
  Situs Resmi Kelurahan Renon
cutetan: URL dados kauahin/ilang. Yening URL nenten aktip, ngiring kaapus saking lis.

Kelurahan ring Bali
Kelurahan ring Kota Dénpasar
Reykjavik inggih punika ibu kota negara miwah kota sané pilih jimbar ring Islandia. Reykjavik jimbarnyané 273 km² akéh kramannyané kirang langkung 128.793.
Riau (aksara Bali: ᬭᬶᬬᭁ) inggih punika silih tunggil propinsi ring Indonésia. Propinsi punika maibukota ring Pekanbaru. Propinsi punika jimbarnyané 87.023,66 km². Akéh kramannyanné kirang langkung 5.538.367 diri.

Pamréntahan

Gubernur Riau

Déwan Perwakilan

Kabupatén miwah kota

Kesehatan

Rumah sakit

Seni miwah Budaya

Pustaka

Propinsi ring Indonésia
Riau
Sumatra
Richard Dawkins inggih punika ahli biologi miwah penulis ilmu sains populér saking Inggris.

Karya
Makudang-kudang buku sané sampun kasurat olih Ida, sané sampun subaga sakadi;
 A Devil's Chaplain
 An Appetite for Wonder
 Brief Candle in the Dark: My Life in Science
 Climbing Mount Improbable
 The Blind Watchmaker
 The Extended Phenotype
 The God Delusion
 River Out of Eden
 Science in the Soul
 The Ancestor's Tale
 The Blind Watchmaker
 The Greatest Show on Earth: The Evidence for Evolution
 The Magic of Reality
 The Selfish Gene
 Unweaving the Rainbow

Pustaka

D
D
River Out of Eden inggih punika silih tunggil buku sané kasurat olih Richard Dawkins ring 1995.

Pustaka

Pustaka
Roko inggih punika gulungan temako utawi mako sané kakaput antuk kertas. Roko basa Indonésiané inggih punika Rokok. Roko basa alusné lanjaran. Roko ujungnyané kabakar nganggo colok tur kasiup asapnyané. Roko biasa kaanggén olih anak lanang anggona ngilangin stréss. Tiosan punika, roko taler kaanggén ring banten, minakadi kaanggén mapunjung miwah rarapan. Nénten dados makéh ngroko, sawiréh roko madaging zat-zat sané berbahaya tur mresidayang ngaénang jadmané sungkan, minakadi sakit jantung, asma, TBC, miwah sané lianan.

Pustaka
Rosa Louise McCauley Parks (Fébruari 4, 1913 – Oktober 24, 2005) inggih punika aktivis swadikara krama (hak sipil) sané dados kasub mawinan kawéntenan nempal ngaturang kursinnyané ring tumpangan putih ring bis raris ngawitin parilaksana wangdé munggah bis ring Montgomery, Amérika Serikat. Manut ring Konggrés AS, Rosa Parks inggih punika "ibu gerakan kabébasan".

Duk 1 Désémber 1955, di Montgomery, Alabama, Rosa Parks kabesenin olih sopir bis James F. Blake mangda misaraang kursinnyané ring tumpangan putih mawinan séksi sané anggén jadma putih kémanten sampun kébek. Rosa Parks nempal raris punika mawinan Ida kadakep olih polisi. Salanturnyané kawéntenan punika, sekaa krama cemeng ngentahang wangdé nganggé bis-bis ngantos diskriminasi ring pantaraning krama putih miwah cemeng kapuputang.

Rosa Parks dados cihna sané mabuat anggén utsaha nundas swadikara krama anggén krama cemeng ring AS miwah cihna nglawan diskriminasi ras ring majebag jagaté. Rosa Parks makarya sareng aktivis swadikara krama sané tiosan, makadi Edgar Nixon miwah Martin Luther King Jr.

Pustaka 

P
Rujak inggih punika ajeng-ajengan Indonésia sané dagingnyané woh-wohan. Prasida kabaosang salad. Woh-wohan puniki kasisir utawi kagobed kadagingin basa. Woh-wohan sané ketah kaanggén rujak inggih punika gedang, poh, bangkuang, nyambu, timun, kedongdong. Woh-wohan sané lianan minakadi boni, kaliasem, biu batu, wortel, keséla, tomat, bulung, miwah utu punika rujak sané wéntén masannyané. Basan rujaké kakaryanin saking uyah, sera miwah tabia.

Akéh anak Bali sané makarya rujak kekinian sakadi rujak buluan. Buluan dumunan nénten naenin kadadosang rujak. Mangkin sampun sayan akéh anaké makarya miwah ngadol rujak buluan.

Wénten makudang-kudang Basan rujak sané kasub ring Bali minakadi rujak madaging kuah pindah, rujak kuah pindang gula pasir, rujak cuka, rujak gula bali, rujak gula pasir miwah rujak kacang. Yéning makarya rujak, woh kaumbah dumun raris kasisir utawi kagobed. Basannyané kaulig kantos dekdek kadagingin toya yéning tuah rujak colek, kadagingin kuah pindang yéning jagi makarya rujak kuah pindang.

Pustaka 

Sanganan
Rusia minangka silih tunggil negara ing Éropa. Negari puniki jimbarnyané 26,798 km² miwah akeh kramanyané kirang langkung 146,877,088 kera. Ibukota negari puniki ring Moskow.

Pustaka

Negara
Rust inggih punika kota ring Burgenland, Austria. Rust jimbarnyané 20,01 km². Akéh kramanyané kirang langkung 1.921.

Pustaka
Rwanda inggih punika silih tunggil negari ring benoa Afrika. Negari puniki jimbarnyané 26,798 km² miwah akeh kramanyané kirang langkung 10,515,973 diri.

Pustaka

Negara
Afrika
Rélativitas Umum inggih punika téori fisika sané kawangun olih Albert Éinstein. Téori punika makantiang genah, galah, miwah gravitasi dados rumusan sané padu. Rahina mangkin téori punika kaanggén ring GPS (global positioning system). Téori punika taler sampun mabukti ngawacakang song ireng miwah ombak gravitasi.

Pustaka

Fisika
Républik Afrika Tengah inggih punika silih tunggil negari ring benoa Afrika. Negari puniki jimbarnyané 622,984 km² miwah akeh kramanyané kirang langkung 3,859,139 diri.

Pustaka

Negara
Afrika
Républik Céko inggih punika silih tunggil negari ring benoa Éropa. Negari puniki jimbarnyané 78,866 km² miwah akeh kramanyané kirang langkung 10,627,794 diri. Maibukota ring Praha.

Pustaka
Expiatori de la Sagrada Família utawi Sagrada Família kémanten inggih punika gréja katolik sané kantun kawangun daweg warsa 1882 ngantos rahinané mangkin ring Barcelona, Spanyol. Gréja punika kagambarang olih arsiték Catalunya Antoni Gaudí (1852-1926) miwah sampun dados silih tunggil Genah Warisan Jagat UNESCO. Duk Novémber 2010 Paus Bénédiktus XVI ngarésmiang gréjané.

Arsiték Francisco de Paula del Villar ngawitin ngawangun gréjané duk warsa 1882 sakéwanten kagantos olih Gaudí ring 1883. Gaudí nguwah proyék punika antuk cara arsitéktur ipun, sané ngasikiang  arsitéktur Gothik sareng Art Nouveau. Gaudí makarya ring proyék puniki ngantos dané séda duk warsa 1926 raris kamendem ring jeroning Sagrada Família. Ngantos warsa punika kirang saking prapat saking Sagrada Família sampun kawangun. Reringa Sagrada Família jagi jangkep ring warsa 2026.

Pustaka
Sagung Ayu Wah inggih punika rai saking I Gusti Rai Perang, Raja Tabanan sané padem ring Puri Dénpasar, warsa 1906. Sagung Ayu Wah puniki mautsaha antuk ngelawan Belanda, Ida mamucuk pemberontakan antuk Belanda.

Ring tanggal 5 Désember 1906, Ida kasarengin antuk pasukan idané sané mawit saking krama ring Wangaya (Tabanan), nuju ka Kota Tabanan jagi matempur sareng pasukan Belanda. Belanda nénten mrasidayang nglawan pasukan Sagung Ayu Wah, tur ngrereh tulung ka Puri Kaléran. Puri Kaléran taler ngwantu Belanda antuk ngalahang pasukan Sagung Ayu Wah. Nika mawinan pasukan Sagung Ayu Wah magingsir ka Puri Anyar Kerambitan. Kalih rahina irika, Sagung Ayu Wah kautus antuk ka Tabanan, tur mamimpin irika. Ritatkala ida mrika, ida katangkep olih Belanda, tur kaasingang ka Lombok. Utsaha Sagung Ayu Wah puniki rumasuk ring lelintihan Baliné.

Pustaka 

Tokoh Bali
Salak inggih punika sakancan palma sané buahnyané prasida kaajeng. Salak ring bahasa inggris kabaos snake fruit, Wastan ilmiahnyané inggiih punika  Salacca zalacca. Woh-wohan puniki kabaos snake fruit riantukan kulitnyané mesib sareng kulit lelipi. Sané utama ring salak inggih punika buahnyané. Prasida kaajeng langsung taler ketah kanggén manisan, asinan, miwah kanggén keripik salak. Lianan ring punika, buah salak taler prasida kanggén sanganan minakadi, dodol, kurma, puding miwah sané lianan.

Don lat kulitnyané dados kaanggén ulat-ulatan, nanging duin nyané patut katelasang dumun. Salak akeh madaging zat-zat sané maguna sakadi karbihidrat, vitamin miwah mineral.

Pustaka

Pranala luar 

  Salak, Palem berduri asli anak negeri . Majalah Intisari online, Nop 2001.
  Baku standar salak Yogya 
  Salak pondoh hitam  pada IptekNet
  Wisata agro salak pondoh di Turi, Yogya
  Salak nglumut  pada IptekNet
  Salak Nglumut Lolos Ekspor , Suara Merdeka onliné 07/09/06
  Menggoreng Salak ala Haji Murtadho , Koran Tempo onliné 16/04/05

Woh-wohan
Salak
Salar de Uyuni inggih punika dataran uyah sané pinih jimbar ring jagaté. Salar de Uyuni magenah ring Departemén Potosi miwah Oruro, Bolivia, nampek sareng puncak Andes sané tegehnyané 3650 méter. Sawatara 40.000 warsa sané sampun lintang, danu puniki ngranjing ring Danu Michin, danu sané pinih ageng ring masa preasejarah. Ritatkala nénten wénten toya, wénten kalih danu sané masisa, inggih punika Danu Poopo miwah Uru Uru. Wénten taler kalih gurun uyah sané ageng, inggih punika Salar de Coipasa miwah Salar de Uyuni. Salar de Uyuni kabaosang ring tengahnyané wénten sawatara 10 miliar ton uyah, tur kirangan saking 25.000 ton uyah nyabran awarsa. Nyabran bulan Novémber, Salar de Uyuni kadadosang genah meneng antuk tiga soroh kedis Flamingo ring Amérika Selatan, inggih punika kedis Flamingo Chili, kedis Flamingo Andes, miwah Kedis Flamingo James. Salar de Uyuni kadadosang silih tunggil genah tetujon wisata sané kasub.

Pustaka
Salzburg inggih punika kota ring Salzburg, Austria. Salzburg jimbarnyané 65,65 km². Akéh kramanyané kirang langkung 153.377.

Kota
Sambel matah inggih punika silih tunggil sarwa sanganan ring Bali. Ajengan puniki malakar aji bawang, tabia barak, seréh, lémo, léngis tandusan, miwah uyah, selanturnyané lakar basa punika kacampur dados asiki. Ketahnyanné sambel matah punika kaanggén dados daran nasi miwah kasarengin bé siap masisit utawi bé pasih metunu. Sambel matahé mabinayan sareng sambel sané lianan krana sambelé puniki nenten magoréng. Sambel matah puniki dados cihna ajengan sané saking Bali.

Pustaka

Ajengan Bali
Samos (basa Yunani: Σάμος) ento pulo di Yunani. Samos matongos di Segara Aégéa kauh, delod pulo Chios, daja pulo Patmos tur paek pasih Asia Alit (Turki). Samos matongos 1,6 km dogén uli pasih Turki. Samos ento kadadéyang silih tunggal propinsin Yunani.

Duk masa kuna, Samos dadi negara ané sugih tur makuasa, kasub krana anggurné. Filosof muah juru matématika kasub Pythagoras, ané ngaé rumus Pythagoras, filosof Épikuros muah juru astronomi Aristarchus, anak kapertama ané mamunyi yan Gumi ngilehin Surya, makejang lekad di Samos. Di pulo Samos masih ada kota kuna Pythagoreion muah Heraion, ané kadadéyang silih tunggal Situs Tetamian Budaya Dunia UNESCO. Samos enu ngaé anggur nganti dinané ené.

Pulo Samos kajajah Kaprabon Uthmaniyya nganti tiban 1915, dugas masiki ajak Yunani.

Pustaka
Samudra Arktik ento samudra paling cenik tur paling dakén di Gumi, tur ngilehin Kutub Kaja. Samudra Arktik kailehin tekén pasih kaja Éropa, Asia muah Amérika. Pahan gedé uli Samudra Arktik katekep és; dugas masan dingin dasan makejang samudrané.

Pustaka 

Arktik
Samudra Atlantik ento samudra paling gedé kadua di Guminé. Linggahné 106.460.000 km2 wiadin 20% uli Guminé. Samudra Atlantik matongos di pantaranné "Jagat Kuna" (Éropa muah Afrika) di sisi kangin ajak "Jagat Anyar" (Amérika) di sisi kauh. Tongos paling dalem ada di Cablah Puerto Rico; dalemné 8.376m.

Pustaka 

Atlantik
Samudra Hindia ento samudra ané paling gedé ka-3 di Guminé. Linggahné 70.560.000 km2, wiadin 19,8% uli makejang yéh di élah Guminé. Samudra Hindia ento matongos ngelod Asia, ngangin Afrika, ngauh Ostrali tur ngajan Samudra Kelod (wiadin, magantung définisi, Antarktika).

Segara Hindia utawi Segara India inggih punika segara sané jimbarnyané nomer tiga saking segara liyané, ngelingkupi kirang langkung 20% toya ring Guminé.

Data 

Aréa
 total: 68.556 juta km²
 lautan: termasuk Segara Andaman, Segara Arab, Teluk Bengal, Great Australian Bight, Teluk Aden, Teluk Oman, Saluran Mozambique, Teluk Persia, Segara Merah, Selat Malaka, miwah liyane.

Dhawe Pantainé: 66.526 km.

Titik ketinggian:
 titik terdalam: Palung Jawa -7.258 m
 titik terdangkal: Permukaan segara 0 m
Labuan:
 (Afrika Selatan)
 Durban
 Teluk Richards
 (India)
 Calcutta
 Mumbai (Bombay)
 Chennai (Madras)
 (Sri Lanka)
 Colombo
 Indonésia)
 Jakarta
 Lampung
 Acéh
 Padang
 Medan
 (Pakistan)
 Karachi
 (Australia)
 Fremantle

Pustaka 

Hindia
Samudra Kelod, utawi Samudra Antarktik inggih punika pahan kidul saking sami samudra, kirang-langkung ngidul 60o lintang kidul, ring wewidangan nampek Antarktika. Punika mawinan Samudra Kelod kasengguh pinaka samudra sané pinih ageng ka-4 ring pantarannyané limang samudra sané wénten ring jagaté. Samudra Kelod punika langkung alit bandingang ring Samudra Pasifik, Atlantik miwah Hindia, sakéwanten langkung ageng bandingang ring Samudra Arktik. Ring Samudra Kelod toya gesit saking kalér matemu sareng toya langkung anget saking nampek wawidangan Antarktika.

Pustaka 

Kelod
Samudra Pasifik inggih punika samudra sané pinih ageng tur dalem ring sajebag jagaté. Samudra Pasifik ngembad saking Samudra Arktik ring sisi kalér ngantos Samudra Kelod ring sisi kidul tur saking Asia miwah Australia ring sisi kulon ngantos Amérika ring sisi wetan.

Jimbar Samudra Pasifik inggihnyané 165.250.000 km2, inggihnyané 46% saking sajebag segara ring jagaté. Punika mawinan Samudra Pasifik  langkung ageng bandingang ring sajebag benoa samian. Clabah Mariana, sané magenah ring Pasifik kalér-kulon inggih punika genah pinih dalem ring jagaté. Dalemnyané ngantos 10.911 méter.

Ring Samudra Pasifik wénten akéh kapuloan sané masoroh ring tigang kumpulan sané mawasta Polinésia, Mikronésia, miwah Mélanésia.

Pustaka 

Pasifik
San Giovanni in Persiceto inggih punika kota ring Emilia-Romagna, Italia. San Giovanni in Persiceto jimbarnyané 114,41 km². Akéh kramanyané kirang langkung 28.153.

Pustaka

San Giovanni in Persiceto
San Marino inggih punika silih tunggil negari ring benoa Éropa. Negari puniki jimbarnyané 196,723 km² miwah akeh kramanyané kirang langkung 33,407 diri.

Pustaka

San Marino
San Marino
Sandat inggih punika silih tunggil wastan bunga. Manut warnannyané wénten sané gadang miwah kuning yéning sampun mayang. Bunga puniki bonnyané miik pisan. Ring Bali wénten kalih soroh tarunyané ingih puniki Sandat Jawa sané punyannyané éndép nanging sampun madué bunga. Sané lianan wénten Sandat Bali sané punyannyané tegeh wawu mabunga. Bunga sandat katahnyané kaangén makarya canang utawi bunga miik anggén ngias ring ajeng pejatiné. Bunga sandat ketahnyané kaadol ring pasar tur kaanggén ri kala nanding canang. Bunganné puniki wénten sané marupa alit tur wentén sané marupa ageng. Ketahnyané krama Baliné nanem punyan sandat ring natah jeroné soang-soang.

Pustaka 

Punya
Sangeh inggih punika silih tunggil genah wisata sané kasub ring Bali. Sangeh magenah ring Désa Sangéh, Kecamatan Abiansemal, Kabupatén Badung, Bali. Sangéh kasub krana ring désané puniki akéh bojog sané liwat tur nénten kakurung, bojogé punika kasuciang tur kagenahang olih masyarakat désa ring alas irika (alas phala). Ring tengahing alas punika wénten pura sané mawasta Pura Bukit Sari. Pura puniki kawangun olih raja Mengwi tur mangkin kaserahang ring penduduk désané. Madasar antuk legénda sané wénten ring désa punika, kawéntenan Pura Bukti Sari ring alas Sangéhé punika kacritayang ring lontar sané mamurda lontar Babad Mengwi. Kacritayang putrin Ida Bhatara ring Gunung Agung kayun kasungsung ring kerajaan Mengwi, mawinan Ida kayun raris alas pala sané wénten ring Gunung Agung kakisidang ri kala peteng. Rikala lakar ka Sangeh wénten krama sané nyingakin Ida. Punika mawinan alas pala puniki nénten neked ring Mengwi tur tetep magenah ring Sangeh. Taler kacritayang putra Raja Mengwi sané kaping pertama mawasta I Gusti Agung Putu sané magelar Cokorda Sakti mangguhin wénten wangunan sané marupa palinggih. Selanturnyané wangunan punika kawangun malih tur kawastanin Pura Bukit Sari. Ring punika kapuja Ida Batara Gunung Agung miwah Batara Melanting.

Pustaka 

Taman
Wisata
Sanur (aksara Bali: ᬲᬦᬸᬃ) inggih punika kelurahan sané magenah ring wewidangan Kecamatan Dénpasar Selatan, Kota Dénpasar, Propinsi Bali, Indonésia. Wates wewidanganne ring sisi kalér mawates antuk Désa Sanur Kaja, ring sisi kangin mawates Segara Bali, ring sisi kelod mawates antuk Selat Badung miwah Samudra Hindia, ring sisi kauh mawates antuk désa Sanur Kauh. Sanur tasih dados silih tunggil wewidangan wisata sané pinih wreda ring Bali. Duk warsa 1957 ring Sanur, hotel kapertama sané mawasta Hotel Sindhu Beach miwah Hotel Bali Beach kawangun sané dados kaanggén ngawit warsa 1966.

Etimologi 
Sanur mawit saking kalih kruna, "Saha" miwah "Nuhur" sané mateges ngaptiang mangda polih malancaran. Saking kruna punika, kasuen-suen kaucap dados Sanur. Désa niki sampun kasurat ring prasasti Bali warsa 917 Masehi.

Pamréntahan

Désa Dinas 
Wewidangan Kalurahan Sanur madué sia lingkungan utawi banjar dinas, inggih punika:

 Lingkungan Semawang
 Lingkungan Batu jimbar
 Lingkungan Singgi
 Lingkungan Sindu Klod
 Lingkungan Sindu Kaja
 Lingkungan Taman
 Lingkungan Panti
 Lingkungan Gulingan
 Lingkungan Pasek Kuta

Désa Adat 
Mawit adat ring Kalurahan Sanur punika kagenahin olih Désa Pakraman Intaran, sané kakepah manados kalih dasa banjar adat, inggih punika:
Désa Pakraman Intaran

 Banjar Betngandang
 Banjar Semawang
 Banjar Blanjong
 Banjar Batu Jimbar
 Banjar Singgi
 Banjar Langon
 Banjar Pekandelan
 Banjar Puseh Kangin
 Banjar Puseh Kauh
 Banjar Abian Timbul
 Banjar Sindu Klod
 Banjar Sindu Kaja
 Banjar Taman
 Banjar Penopengan
 Banjar Madura
 Banjar Tewel Sari
 Banjar Dangin Peken
 Banjar Panti
 Banjar Gulingan
 Banjar Tanjung

Cutetan

Démograpi
Krama Sanur nganti warsa 2016 kirang langkung 18.345 diri sané kakepah dados 9.613 lanang miwah 8.732 istri sareng sex ratio 110.

Pariwisata

Prasasti Blanjong 

Prasasti Blanjong (utawi Belanjong) inggih punika prasasti sané kaadegang duk warsa 914 M olih Raja Sri Kesari Warmadéwa ring labuhan Blanjong, Sanur kelod, Bali.

Pasih Sanur

Sanur Village Festival

Hidrograpi 
Kelurahan Sanur dados loloan saking Tukad Ayung sane maulun ring Kintamani.

Pustaka

Pranala jaba 
  [Pamrentahan Propinsi Bali
  BPS Propinsi Bali
  Situs Pamrentahan Kota Dénpasar
  BPS Kota Dénpasar
  Situs Resmi Kelurahan Sanur
cutetan: URL dados kauahin/ilang. Yening URL nenten aktip, ngiring kaapus saking lis.

Kelurahan ring Bali
Kelurahan ring Kota Dénpasar
Désa Sanur Kaja (aksara Bali: ᬲᬦᬸᬃᬓᬚ) inggih punika silih tunggil désa dinas sané magenah ring wewidangan Dénpasar Selatan, Kota Dénpasar, Provinsi Bali, Indonésia.

Pamréntahan

Désa Dinas 
Wewidangan Désa Sanur Kaja madué kutus dusun utawi banjar dinas, inggih punika:

 Dusun Belong
 Dusun Pekandelan
 Dusun Batanpoh
 Dusun Buruan
 Dusun Tegal Asah
 Dusun Langon
 Dusun Anggarkasih
 Dusun Wirasana

Désa Adat 
Mawit adat ring Désa Sanur Kaja punika kagenahin olih Désa Pakraman Sanur, sané kakepah manados dasa banjar adat, inggih punika:
Désa Pakraman Sanur

 Banjar Blong
 Banjar Pekandelan
 Banjar Batan poh
 Banjar Buruan
 Banjar Tegal Asah
 Banjar Wirasana
 Banjar Langon
 Banjar Tegeh Selang
 Banjar Tantu
 Banjar Anggar Kasih

Démograpi 
Penduduk désa nganti wasta 2016 akeh kramanyané 15.725 diri sané kabagi 8.247 laki-laki miwah 7.478 perempuan sané ngelah sex rasio 110.

Pustaka

Pranala jaba 
  [Pamrentahan Propinsi Bali
  BPS Propinsi Bali
  Situs Pamrentahan Kota Dénpasar
  BPS Kota Dénpasar
  Situs Resmi Désa Sanur Kaja
cutetan: URL dados kauahin/ilang. Yening URL nenten aktip, ngiring kaapus saking lis.

Désa ring Bali
Désa ring Kota Dénpasar
Dénpasar Selatan, Dénpasar
Kitab Sarasamuccaya inggih punika silih tunggil kitab wangsa Nibanda sané madaging gegelaran Susila Dharma kawiguna antuk ngawetuang tatujon hidup dados manusa inggih punika Dharma, Artha, Karma, taler Moksa. Kitab Sarasamuccaya inggh punika sar pati saking Asta Dasa Parwa sané kasariyang olih ida Bhagawan Wararuci. Asta Dasa Parwa inggih punika plekutus (18) parwa sané ngawangun Kitab Mahabharata karyan Bhagawan Byasa. Mahabharata inggih punika silih tunggil Kitab Itihasa taler pinaka wit saking kitab Purana.

Pustaka
Saraswati (basa Sansekerta: सरस्वती, Bali: ᬲᬭᬲ᭄ᬯᬢᬷ ) inggih punika déwi kaweruhan, musik, seni, kawicaksanan tur déwi sakancan papalajahan. Saraswati sareng Lakshmi tur Parwati utawi kabaos Tri Déwi, ngwantu Brahma, Wisnu tur Siwa mangda sida ngupapira jagaté tur sadagingnyané. Saraswati mawit saking kruna sr sané maarti membah utawi ngalir. Ring kitab Régwéda V.75.3, Saraswati kabaos pinaka Déwi Tukad, sakadi Gangga, Yamuna, Susoma, miwah sané lianan.

Ring Agama Hindu 
Saraswati inggih punika déwi sané kabaktinin ring agama wéda. Saraswati kapanggihin ring Kitab Rég Wéda miwah ring sajeroning Purana (pupulan ajah-ajahan miwah mitologi Agama Hindu). Ida pinaka déwi kaweruhan utawi ilmu pengetahuan tur seni. Saraswati taler kabaktinin pinaka dewi kawicaksanan.

Ring aliran Wédanta, Saraswati kabaos pinaka kekuatan ring sajeroning aspek kaweruhan — sakti — saking Déwa Brahma. Sakadi ring masa sané dumun, Ida pinaka déwi sané ngwawa utawi nguasain kaweruhan miwah seni. Manut ring sang sané nganutin airan Wédanta, kaweruhan miwah seni pinaka silih tunggil margi anggén nyujur moksa.

Pinda 
Déwi Saraswati kapindayang (digambarkan) utawi mamurti pinaka anak istri sané ayu, madué kulit halus tur bersih, punika pralambang yéning kaweruhan sané suci jagi ngembasang karasmian ring angga. Ida mabusana sarwa petak (putih), pinaka cihna yéning kaweruhan sané suci jagi nuntun iraga nuju apramada (bersahaja). Ida taler kapindayang malinggih utawi ngadeg ring ajeng bunga padma taler wénten angsa sané pinaka wahana sucin Idané, sané maartos pinaka kapatutan sané sujati. Tiosan ring punika, taler wénten kedis merak sané ketah kasarengin.

Déwi Saraswati kapindayang taler madué papat lungéan utawi lengen, sané ngangganin papat pahpahan kepribadian manusa sané nelebang kaweruhan, inggih punika: manah, intelektual, mulat sarira, tur ego. Ring soang-soang lungéan, Ida ngamel:

 Lontar (buku), inggih punika marupa kitab Wéda, sané pinaka kawéruhan sané universal, abadi, tur sujati.
 Genitri, pinaka lambang kekuatan meditasi tur kaweruhan spiritual.
 Wina, piranti musik sané pinaka lambang seni tur kaweruhan utama.
 Sekar Tunjung, pinaka lambang kasucian.

Pustaka 

Agama
Satua Bali (aksara Bali: ᬲᬢᬸᬯᬩᬮᬶ, basa Inggris: folklore, Basa Indonésia: cerita rakyat) inggih punika carita rakyat sané nglimbak ring Bali. Wénten taler sané maosang satua parajana. Soroh carita sané sampun ketah duk ilu. Satua Bali puniki nglimbak ring Bali pinaka sastra lisan nénten madaging peséngan utawi aran sang sané ngawi. Satua Bali nénten kauningin ipidan kakaryanin. Wénten kirang langkung 171 satua sané sampun kapupulang olih Penyuluh Basa Bali.

Ring Wikipédia puniki sampun wénten 210 satua sané kapupulang saking makudang-kudang sumber.

Soroh Satua 
Satua-satua ring Bali dados kaparak pitung soroh inggih punika
 Satua sami soroh buron (fabel), umpami: Sang Lutung-Sang Kekua, I Empas tekén I Angsa, Cicing tekén Kambing, Lutung tekén Kambing.
 Satua buron miwah manusa, umpami: Crucuk Kuning, Siap Selem, Tantri Kamandaka, I Botol tekén I Samong, Ni Diah Tantri, Cangak Mati Lobané, Pan Cubling, Angling Darma.
 Satua manusa miwah manusa, umpami: Pan Balang Tamak, I Belog, I Dempu Awang, Pan Ketumpit, Pan Bungkling, Ni Wayan Taluh, Pan Angklung Gadang, Durma, miwah Anak Agung di Mesir.
 Satua déwa miwah manusa, umpami: I Lengar, I Bintang Lara, Bagus Diarsa, Raré Sigaran, I Sigir Jadma tuah Asibak, Raja Pala.
 Satua déwa miwah raksasa, umpami: I Tuung Kuning.
 Satua déwa miwah buron, umpami: Ni Diah Tantri, Tantri Kamandala.
 Satua manusa, déwa miwah buron, umpami: Cupak Grantang, Bawang Kesuna.

Ring Bali satua puniki nglimbak kantos mangkin. Alit-alit ngamolihang paplajahan indik satua ring sekolah taler makéh lomba-lomba utawi pacentokan masatua Bali sané kalaksanayang mangda prasida nangiang kayun alit-alité masatua Bali.

Cecirén 
Cecirén satua Bali ri kala masatua ring alit-alité inggih punika :
 Peséngan (adan, wastan) sang pangawi nénten kauningin utawi kengkebang, nénten kaunggahang (anonim).
 Madué unteng satua sané patut rereh suksmané (satua makulit, makna tersirat) sekadi : pendidikan, piteket, pitutur, filsafat, agama, sosial, adat, sekala, niskala miwah sané lianan)
 Nganggén kruna pamahbah: ada koné tuturan satua, ada koné orah-orahan satua.
 Nganggén kruna: lantas, laut, suud kéto, suba kéto, pamuput, goak maling kuud-satua bawak suba suud.
 Yan kasatuayang wénten kruna panyambung “Maan’!
 Teges sané kasinahang (unténg satua, téma) sané patut katulad indik: pendidikan budi pakerti, tata laksana, parisolah, manah, cinta kasih, tresna asih, tulung tinulung, gotong royong, karmaphala.

Pustaka

Sastra Bali
Bali
Science in the Soul inggih punika silih tunggil buku sané kasurat olih Richard Dawkins ring 2017.

Pustaka

Pustaka
Scooby-Doo inggih punika silih tunggil kartun sané wénten ring jagaté. Scooby-Doo punika sérial animasi TV ring Amérika Serikat. Film animasi punika kakaryanin saking warsa 1969 ngantos ring galahé mangkin. Sérial animasi puniki kakaryanin olih Joe Ruby, Ken Spears, miwah Twao Takamoto, miwah wénten produsernyané sané mawasta Hanna-Barbéra Productions. Produser punika sané ngamedalang séri-séri sané lianan indik Scooby-Doo, ngantos umah produksinyané katumbas olih Warner Bros ring warsa 1997. Soroh sérial Scooby-Doo sané pinih kasub mawinan kawéntenan watek minakadi Scooby-Doo marupa konyong sané prasida mapitutur, tur wénten patpat anak isteri sané kantun bajang, inggih punika Fred "Freddie" Jones, Daphné Blake, Velma Dinkley, miwah Norville "Shaggy" Rogers. Makasami tokoh puniki kabaosang "Mystery Inc.", tur ngelilingin jagaté nganggén montor van, sané kawastanin "Mystery Machine". Makasami seneng ngrereh-ngrerehin misteri tur kapecahang sareng-sareng.

Kartun saking Amérika Serikat
Scott Morrison (lekad ring Waverley, Sidni 13 Méi 1968) ento politikus miwah Patih Agung / Mahamentri (Perdana Menteri) Ostrali uli 24 Agustus 2018.

Tokoh
Ostrali